சிறப்பு சேவைகள் மற்றும் கட்டுரைகள்
அடல் கண்டுபிடிப்பு தரவரிசை: ஐஐடி மெட்ராஸ் இந்தியாவின் மிகுந்த புத்தாக்கம் நிறைந்த கல்வி நிறுவனம் ஆகும் இன்று அறிவிக்கப்பட்ட புத்தாக்கங்களுக்கான இந்திய அரசின் அடல் கண்டுபிடிப்பு தரவரிசையில்  தொடர்ந்து மூன்றாவது ஆண்டாக ஐஐடி மெட்ராஸ் #1 இடத்தைப் பிடித்துள்ளது
இந்தியன் இன்ஸ்டிடியூட் ஆஃப் டெக்னாலஜி மெட்ராஸ்  தொடர்ந்து மூன்றாவது ஆண்டாக இந்தியாவின் மிகுந்த புத்தாக்கம் நிறைந்த கல்வி நிறுவனமாக அங்கீகரிக்கப்பட்டுள்ளது. ஐஐடி மெட்ராஸ் இந்திய அரசின் கல்வி அமைச்சகத்தின் புத்தாக்கப் பிரிவால் தொடங்கப்பட்ட புத்தாக்க சாதனைகளுக்கான நிறுவனங்களின்  அடல்கண்டுபிடிப்பு தரவரிசையில் #1 இடத்தைப் பிடித்துள்ளது.
ஐஐடி மெட்ராஸ் இந்த தரவரிசையில் ‘CFTIகள் /மத்திய பல்கலைக்கழகம்/தேசிய முக்கியத்துவம் வாய்ந்த நிறுவனம் ’ என்னும் பிரிவில் இடம்பெற்றுள்ளது.
கடந்த ஆண்டு 674 உயர்கல்வி நிறுவனங்களுடன் ஒப்பிடுகையில், 1,438 உயர்கல்வி நிறுவனங்கள்   ARIIA தரவரிசையின் மூன்றாம் பதிப்பில் பங்கேற்றன. ARIIA இன் இந்த மூன்றாம் பதிப்பு தொழில்நுட்பம் அல்லாத நிறுவனங்களுக்கான சிறப்பு கட்டமைப்பைக் கொண்டுள்ளது, இது நமது நாட்டின் கல்வி நிறுவனங்களில் புதுமை மற்றும் தொழில்முனைவு சூழலை மேலும் வலுப்படுத்தும்.
இந்திய அரசின் கல்விக்கான மாண்புமிகு மாநில அமைச்சர் டாக்டர் சுபாஸ் சர்க்கார், இந்திய அரசின் கல்வி அமைச்சகத்தின் கூடுதல் செயலாளர்  திரு. ராகேஷ் ரஞ்சன் முன்னிலையில் இன்று  முடிவுகளை அறிவித்தார். , பேராசிரியர். அனில் டி. சஹஸ்ரபுதே, தலைவர், தொழில்நுட்பக் கல்விக்கான அகில இந்திய கவுன்சில் , டாக்டர் எம்.பி. பூனியா AICTE துணைத் தலைவர், AICTE உறுப்பினர் செயலர் பேராசிரியர் ராஜீவ் குமார் மற்றும் இந்திய அரசின் கல்வி அமைச்சகத்தின் புத்தாக்கப் பிரிவின் தலைமை கண்டுபிடிப்பு அதிகாரி டாக்டர் அபய் ஜெரே மற்றும் பலர் இந்நிகழ்வில் பங்கேற்றனர்.
அறிவிப்பை பின்வரும் இணைப்பில் பார்க்கலாம் - https://www.youtube.com/watch?v=Vm7ZyQGo_i4
பல்வேறு ARIIA தரவரிசைப் பிரிவுகளில் சிறப்பாகச் செயல்படும் அனைவரையும் வாழ்த்தி, இந்திய அரசின் கல்வித்துறைக்கான மாண்புமிகு அமைச்சர் டாக்டர்.சுபாஸ் சர்க்கார், “நமது கல்வி நிறுவனங்களுக்குள் புத்தாக்கம் மற்றும் தொழில்முனைவுக்கு நாம் பெரும் உந்துதலைக் கொடுக்க வேண்டும் அந்த திசையில் இந்த தரவரிசை ஒரு முக்கிய முயற்சி. ARIIA தரவரிசை நமது நாட்டின் உயர்கல்வி நிறுவனங்களை முக்கிய சர்வதேச கல்வி தரவரிசையில் நிலைநிறுத்துவதற்கு தயார்படுத்தும்.மேலும் ARIIA தரவரிசைகள் உலகளவில் செல்வதைக் காண விரும்புகிறேன், ஏனெனில் புத்தாக்கம் மற்றும் தொழில்முனைவு உலகம் முழுவதும் கல்வி முறையின் ஒருங்கிணைந்த பகுதியாக மாறியுள்ளது.
மேலும், டாக்டர் சுபாஸ் சர்க்கார் கூறுகையில், "கல்வி நிறுவன வளாகங்களில் புத்தாக்கம் மற்றும் தொழில்முனைவு, வணிகமயமாக்கல் மற்றும் தொழில்நுட்ப பரிமாற்றங்களுடன் இணைக்கப்பட வேண்டும். எண்ணிக்கையை விட, நிறுவனம் கண்டுபிடிப்புகள் மற்றும் ஆராய்ச்சியின் தரத்தில் கவனம் செலுத்த வேண்டும். இது உண்மையான அர்த்தத்தில் ஆத்மா நிர்பார் பாரதத்தை அடைய உதவும்”.
"மற்ற அனைத்து நிறுவனங்களின் முயற்சிகளையும் நான் பாராட்டுகிறேன், மேலும் இந்த புத்தாக்கம் மற்றும் தொழில்முனைவு ஊக்குவிப்பு பாதையை தொடர்ந்து பின்பற்றும்படி கேட்டுக்கொள்கிறேன். இது நம் நாட்டின் கல்வி நிறுவனங்கள் அனைத்தும் இறுதியில் சிறந்த, உலகத் தரம் வாய்ந்த யோசனைகளின் தளமாக உருவாக வழிவகுக்கிறது. ARIIA தரவரிசையில் உங்கள் பங்கேற்பு, புத்தாக்கம் மற்றும் தொழில்முனைவுக்குநீங்கள் காட்டும் தீவிரத்தை எடுத்துக்காட்டுகிறது. அத்தகைய அற்புதமான பங்கேற்பைக் கண்டு நான் மகிழ்ச்சியடைகிறேன்,” என்று டாக்டர் சுபாஸ் சர்க்கார் மேலும் கூறினார்.
புத்தாக்கம் தொடர்பான குறிகாட்டிகளில் கல்வி நிறுவனங்கள் மற்றும் பல்கலைக்கழகங்களை முறையாக வரிசைப்படுத்த ARIIA முயற்சிக்கிறது. உயர்தர ஆராய்ச்சி, புத்தாக்கம் மற்றும் தொழில்முனைவு ஆகியவற்றை ஊக்குவிப்பதற்காக இந்திய நிறுவனங்களின் மனநிலையை மறுசீரமைக்க மற்றும் சிறந்த ஆராய்ச்சிக்கான சுற்றுச்சூழலை உருவாக்க ஊக்குவிப்பதை இது நோக்கமாகக் கொண்டுள்ளது. எண்ணிக்கையை விட, ARIIA புத்தாக்கங்களின் தரத்தில் கவனம் செலுத்துகிறது மற்றும் தேசிய மற்றும் சர்வதேச அளவில் இந்த கண்டுபிடிப்புகளால் உருவாக்கப்பட்ட தாக்கத்தை அளவிடுகிறது.
ஐஐடி மெட்ராஸிற்கு வழங்கப்பட்டுள்ள இந்த அங்கீகாரம் குறித்து பேசிய ஐஐடி மெட்ராஸின் இயக்குநர் பேராசிரியர் பாஸ்கர் ராமமூர்த்தி, “புத்தாக்கத்திற்கான அடல் தரவரிசையில் தொடர்ச்சியாக மூன்றாவது முறையாக மிகுந்த புத்தாக்கம் நிறைந்த நிறுவனம் என்ற விருதை பெற்றதில் நாங்கள் மகிழ்ச்சியடைகிறோம். ஐஐடி மெட்ராஸ் அதன் மாணவர்கள் மற்றும் ஆசிரியர்களிடையே புத்தாக்கங்களுக்கு அதிக முக்கியத்துவம் அளிக்கிறது, இதன் விளைவாக நாட்டில் மிக வெற்றிகரமான மற்றும் வேகமாக வளர்ந்து வரும் ஆழமான தொழில்நுட்ப ஸ்டார்ட்அப் சுற்றுச்சூழல் அமைப்பு இங்கு உருவாகியுள்ளது.” என்று கூறினார்.
ஐஐடி மெட்ராஸ் பல நிலைகளில் புத்தாக்கம் மற்றும் தொழில்முனைவை ஊக்குவிக்கும் சுற்றுச்சூழல் அமைப்பைக் கொண்டுள்ளது. அவை:
- நிர்மான், புதுமையான மாணவர்களின் எண்ணங்களை வளர்ப்பதற்கான முன்-இன்குபேட்டர். நிர்மானில் இருந்து வந்த சில ஸ்டார்ட்அப்கள் வெற்றிகரமாக அடைகாக்கப்பட்டு 1 மில்லியன் அமெரிக்க டாலர்களுக்கு மேல் திரட்டியுள்ளன.
- ஐஐடி மெட்ராஸ் இன்குபேஷன் செல் , இந்தியாவின் முன்னணி டீப்-டெக் ஸ்டார்ட்அப் இன்குபேட்டர். இது 240 க்கும் மேற்பட்ட ஸ்டார்ட்அப்களை அடைகாத்து 1.5 பில்லியன் அமெரிக்க டாலர்கள் மதிப்பீட்டில் 5,200க்கும் மேற்பட்ட வேலைவாய்ப்புகளை உருவாக்கியுள்ளது.
- 75 க்கும் மேற்பட்ட R&D வாடிக்கையாளர்களுடன் பணிபுரியும் ஐஐடி மெட்ராஸ் ரிசர்ச் பார்க், அதன் 1.2 மில்லியன் Sq.Ftபணியிடத்தில் 3,000 க்கும் மேற்பட்ட நிபுணர்களை ஈடுபடுத்துவதுடன், எட்டு சிறப்பு மையங்கள் மற்றும் ஐந்து இன்குபேட்டர்களை வழங்குகிறது.
- கோபாலகிருஷ்ணன் தேஷ்பாண்டே புத்தாக்கம் மற்றும் தொழில்முனைவோர் மையம் - இதுஆழமான தொழில்நுட்ப ஆராய்ச்சியின் தாக்கத்தை அதிகரிக்க ஆராய்ச்சியாளர்களின் திறனை அதிகரிக்கிறது.
ஐஐடிஎம்ஐசியில் ஹெல்த்கேர் டெக்னாலஜி இன்னோவேஷன் சென்டர் , ரூரல் டெக்னாலஜி மற்றும் பிசினஸ் இன்குபேட்டர்  மற்றும் பயோ-டெக் இன்குபேட்டர்கள் உள்ளன. IITMIC- இல் இன்குபேட் செய்யப்பட்ட ஸ்டார்ட்அப்கள் உற்பத்தி, IoT, ஆற்றல்/புதுப்பிக்கத்தக்கவை, சுகாதாரம்/மருத்துவ சாதனங்கள், தண்ணீர், கல்வித் தொழில்நுட்பம்/திறன் மேம்பாடு, அக்ரி-டெக், ரோபாட்டிக்ஸ், AI, ML மற்றும் தரவு பகுப்பாய்வு போன்ற துறைகளில் உள்ளன.
ஐஐடி மெட்ராஸில் உள்ள புத்தாக்கதிற்கான மையம்  ஒரு மாணவர் அமைப்பாகும், இது நிறுவனத்தில் 'தொழில்நுட்ப'த்தை அதிகப்படுத்தியுள்ளது. அதில் அவர்களின் திட்டங்கள் உயர்தர ஸ்டார்ட்-அப்கள் மற்றும் சர்வதேச அளவில் பாராட்டப்பட்ட போட்டி அணிகளை உருவாக்கியுள்ளன. 'நிர்மான்' வணிகத் திறன் கொண்ட மாணவர்களைத் தேடி, அவர்களை ஒரு வருட முன் காப்பீட்டுத் திட்டத்தில் ஈடுபடுத்துகிறது.
ARIIA 2021 ஏழு வகை நிறுவனங்களுக்கான தரவரிசைகளைக் கொண்டுள்ளது, அதாவது:
1. CFTIகள்  /மத்திய பல்கலைக்கழகம்/தேசிய முக்கியத்துவம் வாய்ந்த நிறுவனம் 
2. மாநில பல்கலைக்கழகம் மற்றும் நிகர்நிலை பல்கலைக்கழகம் 
3. அரசு கல்லூரி/நிறுவனம் 
4. பல்கலைக்கழகம் &நிகர்நிலைப் பல்கலைக்கழகம் 
5. தனியார் கல்லூரி/நிறுவனம் 
6. தேசிய முக்கியத்துவம் வாய்ந்த நிறுவனம், மத்திய பல்கலைக்கழகம் மற்றும் CFIகள் 
7. பொது 
###
(Visitor Counter : 170